**Tárgy: Harta Nagyközség Önkormányzata Képviselő-testületének a szociális célú tüzelőanyag-támogatásról szóló rendelete**

**Általános indokolás**

Harta Nagyközség Önkormányzata Képviselő-testületének a szociális célú tüzelőanyag-támogatásról szóló rendelete (a továbbiakban: Rendelet) megalkotását az alábbiak indokolják:

Harta Nagyközség Önkormányzata Képviselő-testülete a 65/2019.(VII.23.) Kt. határozatában úgy döntött, hogy a települési önkormányzatok szociális célú tüzelőanyag vásárlásához kapcsolódó kiegészítő támogatására a belügyminiszter által 2019. júniusában meghirdetett pályázati kiírás alapján pályázatot nyújt be lágy lombos fafajtájú tűzifa megvásárlására.

Az Önkormányzat vállalta, hogy a pályázati kiírás figyelembevételével meghatározott, a szociális rászorultság és az igénylés részletes feltételeit tartalmazó rendeletet megalkotja.

A tűzifa-támogatás megpályázásával az önkormányzat jelentős összegű, 3.440.430,-Ft értékű 258 erdei m3 természetbeni támogatást tud biztosítani a rászorultaknak. Bár a saját forrásként megjelenő szállítási költség is jelentős kiadással jár, de összességében egy nagyobb mértékű és hatékony problémakezelést lehet megvalósítani a szociális területen ezzel a pályázattal, csökkentve a téli időszakban jelentkező szociális feszültségeket.

**Részletes indokolás**

1. §- hoz: A támogatás megnevezését és annak forrását jelöli meg.

2. §-hoz: A jogosultság általános feltételeit tartalmazza.

3. §-hoz: A kérelem benyújtásának módját és idejét tartalmazza.

4. §-hoz: A rendeletben nem szabályozott esetekre jelöli meg a követendő jogszabályokat.

5. §-hoz: A rendelet hatályát állapítja meg.